Nou ja hier hoor mens dit uit die perd se bek. Ek kan myself indink dat die beslommernis om daai wiele opte sit of af tehaal jou lus vir kamp gaan beperk.
Ek het sulke wiele vir ons Sprite Supersport gemaak. Dit het die karavaan laat sak tot die skokbreker se vashegtingspunt net nie aan die pad geraak het nie, met ander woorde soveel as moontlik. Dit was 'n groot beslommernis om elke keer die wiele te verwissel as hy in die garage kom en is een van die groot redes waarom ons die Sprite met die lae Skipper vervang het. As karavaanvervaardigers in ag neem dat mense graag hulle karavane in garages wil parkeer, sal hulle die laeprofielkaravane laag genoeg maak om dit te kan doen. Ek verstaan nie altyd ontwerpers se logika nie.
In my opinie bly die hoër maak van die garagedeur die beste opsie soos Heindrich bo beskryf.Dit verhoog dan sommer die bemarkbaarheid van jou eiendom vorentoe.
Dis 'n baie goeie punt Pottie. Daar is nogal sulke huise en as ons een sien, merk ons op dis ideaal vir 'n karavaan. Die addisionele koste wanneer die huis gebou word, sal tog minimaal wees en baie mense het karavane wat soos jy sê, 'n sterk positiewe wees wanneer jy jou huis wil verkoop. Netso logies sal dit wees om sleepstange standaard aan bakkies en SUV's te maak aangesien 'n groot persentasie van die voertuie vir sleepdoeleindes gebruik word, maar dit word ook nie gedoen nie.
Fred ek hou van hoe jy dink oor sleepstange maar daar is tog diedene wat 'n bakkie of SUV ry wat nie altyd wat as onooglik gesien word nl die sleepstang daar sal wil he nie. Dis tog hoekom so baie sleepballe ontwerp is om verwyderbaar te wees.
Die afblaas is mos ook die manier hoe trokke wat onder 'n brug sou vassit sou verwyder word maar in hierdie geval waar mens 7cm plus nodig het sal die wiele baie pap moet wees. Die wa wat hierna verwys word het maar 145 bande.
Dieselfde met motorhuis deure. Voertuie is groter. SUV en Bakkies. Hulle pas nie in nie. Die kompleks waar ek bly asook die vorige kompleks, parkeer niemand hulle voertuie in die motorhuise nie. Die deure is te nou en te laag.
Maar soos hier bo genoem. Dit is altyd n storie om die wiele te ruil voor jy gaan kamp en as jy terug by die huis kom om alles weer van vooraf te doen om wa deur motorhuis te vat om te bere. Ek kan ongelukkig nie glewe sny of muur hoer bou nie want ek huur die plek. Eienaar sal van sy kop af gaan.
Sommer so op 'n ligter trant: Waarom slote grawe- dis mos die dak wat te laag is, nie die vloer wat te hoog is nie!